3. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 399 της 28 Σεπτ./5 Οκτ. 1987  (ΦΕΚ Α΄178) (Διόρθ. Σφαλμ. στο ΦΕΚ Α΄ 202/20 Νοεμ.1987)  Προέλευση, προσόντα, επιλογή και πρόσληψη υγειονομικών αξιωματικών της Ελληνικής Αστυνομίας.  Έχοντας υπόψη: 1.Τις διατάξεις: α)Του άρθρ. 11 του Νόμ. 1481/ 1984 (ΦΕΚ Α΄ 152) «Οργανισμός Υπουργείου Δημόσιας Τάξης», όπως αντικαταστάθηκε με το άρθρ. 1 του Νόμ. 1590/1986 (ΦΕΚ Α΄ 49) και των άρθρ. 31 παρ. 1, 34 παρ. 3 και 53 του ίδιου νόμου (Νόμ. 1481/1984),  β)του Π.Δ. 137/1986 (ΦΕΚ Α΄ 51) «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» και  2.Την υπ’ αριθ. 498/1987 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Προέλευση-προσόντα Άρθρ.1.-1.Οι υγειονομικοί αξιωματικοί προέρχονται: α)Από ιδιώτες Έλληνες πολίτες, που προσλαμβάνονται ύστερα από επιλογή με το βαθμό του Υπαστυνόμου Α΄ υγειονομικού. Με την παρ. 2 του άρθρ. 1 του Π.Δ. 153/4-10 Απρ. 1990 (ΦΕΚ Α΄ 57), ορίστηκε ότι: Οι κατά την έναρξη ισχύος του Π.Δ. 153/4-10 Απρ. 1990 υπηρετούντες υγειονομικοί Υπαστυνόμοι Α΄, που προσλήφθηκαν με το βαθμό αυτό από ιδιώτες, σύμφωνα με τις διατάξεις του π.δ. 399/1987 (Α΄ 178), καθώς και οι αρχαιότεροι αυτών στην επετηρίδα Υγειονομικοί Υπαστυνόμοι Α΄, προάγονται αυτοδίκαια στο βαθμό του Αστυνόμου Β΄. Βλ. και τις διατάξεις άρθρ. 1 του Π.Δ. 416/28 Σεπτ.-6 Οκτ. 1993 (ΦΕΚ Α΄ 175), κατωτ. αριθ. 6. «β.Από αστυνομικό προσωπικό που κατέχει πτυχίο τμήματος ιατρικής ή ισότιμο αλλοδαπού Ανωτάτου Εκπαιδευτικού Ιδρύματος, κατά τα ειδικότερα οριζόμενα στην παρ. 4 του άρθρ. 31 του Νόμ. 1481/1984». Το εδαφ. β΄ αντικαταστάθηκε ως άνω από την παρ. 1 του άρθρ. 1 του Π.Δ. 285/12-14 Σεπτ. 1994, ΦΕΚ Α΄ 148 ανωτ. σελ. 24,650. 2.Δικαίωμα συμμετοχής στη διαδικασία επιλογής έχουν ιδιώτες, που συγκεντρώνουν τα εξής προσόντα: α)Δεν έχουν συμπληρώσει το 35ο έτος της ηλικίας τους μέχρι την 31η Δεκεμβρίου του έτους υποβολής των δικαιολογητικών της παρ. 1 του άρθρ. 2 του παρόντος. β)Έχουν πτυχίο Τμήματος Ιατρικής Ελληνικού Πανεπιστημίου ή ισότιμου αλλοδαπού Ανώτατου Εκπαιδευτικού Ιδρύματος, καθώς και τίτλο ειδικότητας  γ)Έχουν εκπληρώσει τις στρατιωτικές τους υποχρεώσεις ή έχουν απαλλαγεί νόμιμα απ’ αυτές, όχι όμως για λόγους υγείας. δ)Έχουν υγεία και άρτια σωματική διάπλαση, διαπιστούμενη από την αρμόδια υγειονομική επιτροπή, σύμφωνα με τις ισχύουσες κάθε φορά διατάξεις για τη σωματική ικανότητα υποψηφίων των Σχολών Στρατού Ξηράς. (Μετά τη σελ. 24,9214(β) Σελ.  24,9215 Τεύχος 1337 Σελ. 25 Υγειονομική Υπηρεσία Ελληνικής Αστυνομίας 4.ΑΑ.αα.2-3   1026 ε)Έχουν σωματικά, ψυχικά και διανοητικά προσόντα, ανταποκρινόμενα στις απαιτήσεις του αστυνομικού έργου, διαπιστούμενα από την υγειονομική εξέταση και από το συμβούλιο του άρθρ. 5 του παρόντος, σύμφωνα με τις ισχύουσες διατάξεις. στ)Έχουν πίστη στο Σύνταγμα, αφοσίωση στην πατρίδα και δεν πρεσβεύουν θρησκευτικές δοξασίες, που εμποδίζουν την εκτέλεση των καθηκόντων τους. ζ).Δεν έχουν καταδικασθεί για τέλεση ή απόπειρα κακουργήματος ή των εγκλημάτων ανυποταξίας, λιποταξίας, προσβολών του πολιτεύματος, προδοσίας της χώρας, προσβολών κατά της πολιτειακής εξουσίας, κατά της ελεύθερης άσκησης των πολιτικών δικαιωμάτων, παραχάραξης, κιβδηλίας, πλαστογραφίας, ψευδορκίας ψευδής καταμήνυσης, ψευδής ανώμοτης κατάθεσης, απιστίας περί την υπηρεσία, παράβασης καθήκοντος, ανθρωποκτονίας εκτός της προερχόμενης από αμέλεια, κατά της γενετήσιας ελευθερίας και οικονομικής εκμετάλλευσης της γενετήσιας ζωής, συκοφαντικής δυσφήμησης, κλοπής, υπεξαίρεσης, εκβίασης, απάτης, απιστίας, επαιτείας, αλητείας, δωροδοκίας, καταπίεσης, ναρκωτικών, ζωοκλοπής, ζωοκτονίας, λαθρεμπορίας ή οποιουδήποτε άλλου εγκλήματος από δόλο τελεσθέντος, για το οποίο επιβλήθηκε ποινή φυλάκισης τουλάχιστον τριών μηνών. Υποψήφιοι, εναντίον των οποίων έχει ασκηθεί ποινική δίωξη, για κάποιο από τα παραπάνω εγκλήματα, μπορούν να υποβάλλουν τα δικαιολογητικά πρόσληψης, αλλά δεν προσλαμβάνονται, αν μέχρι το χρόνο που θα κινηθεί η διαδικασία έκδοσης Π.Δ/τος πρόσληψης δεν έχει εκδοθεί αμετάκλητη αθωωτική απόφαση ή αμετάκλητο απαλλακτικό βούλευμα. Ο όρος καταδίκη περιλαμβάνει και την καταδίκη σε ποινικό σωφρονισμό για τα παραπάνω εγκλήματα. η)Δεν έχουν στερηθεί οποτεδήποτε των πολιτικών δικαιωμάτων τους, έστω και αν έχει λήξει ο χρόνος που ορίσθηκε για τη στέρησή τους. θ)Δεν τελούν υπό απαγόρευση ή δικαστική αντίληψη. Δικαιολογητικά υποψηφίων Άρθρ.2.-1.Οι ιδιώτες που επιθυμούν να προσληφθούν ως υγειονομικοί αξιωματικοί, υποβάλλουν, μέσα στις προθεσμίες που ορίζει η προκήρυξη, τα εξής δικαιολογητικά: α)Αίτηση συμμετοχής χαρτοσημασμένη. β)Αντίγραφο πτυχίου Ιατρικής. γ)Τίτλο ειδικότητας, αντίστοιχο με την προκηρυσσόμενη θέση. δ)Πιστοποιητικό εγγραφής σε Ιατρικό Σύλλογο. ε)Βιογραφικό σημείωμα λεπτομερές. Σελ.  24,9216 Τεύχος 1337 Σελ. 26 στ)Διδακτορικό και μεταπτυχιακό δίπλωμα, βεβαίωση προϋπηρεσίας σε νοσηλευτικά ιδρύματα, μελέτες, διατριβές ή άλλες ιατρικές εργασίες ή ανακοινώσεις, εφόσον υπάρχουν. ζ)Επικυρωμένο φωτοαντίγραφο δελτίο ταυτότητάς τους, από το οποίο να προκύπτει ότι ο υποψήφιος είναι εγγεγραμένος στα μητρώα αρρένων Δήμου ή Κοινότητας. Σε περίπτωση που στοιχεία του δελτίου ταυτότητας έχουν μεταβληθεί, τα στοιχεία αυτά δηλώνονται με υπεύθυνη δήλωση του άρθρ. 8 του Νόμ. 1599/86 (Α΄-75). η)Οι έγγαμοι με αλλογενείς αλλοδαπούς υποβάλλουν υπεύθυνη δήλωση του άρθρ. 8 του Νόμ. 1599/86, στην οποία δηλώνουν την υπηκοότητα του συζύγου τους. θ)Αντίγραφο Ποινικού Μητρώου τύπου Α΄, που εκδίδεται τρεις μήνες το πολύ πριν από την ημερομηνία υποβολής. ι)Πιστοποιητικό Εισαγγελίας ότι δεν διώκονται, που εκδίδεται τρεις μήνες το πολύ πριν από την ημερομηνία υποβολής. ια)Πιστοποιητικό Στρατολογικού Γραφείου, τύπου Α΄. 2.Οι αστυνομικοί γενικών καθηκόντων, που επιθυμούν να μεταταγούν στην κατηγορία των υγειονομικών αξιωματικών, υποβάλλουν τα εξής δικαιολογητικά: α)Αίτηση μετάταξης, χαρτοσημασμένη. β)Αντίγραφο πτυχίο Ιατρικής. γ)Πιστοποιητικό εγγραφής σε Ιατρικό Σύλλογο. Προκήρυξη πλήρωσης κενών θέσεων Άρθρ.3.-1.Για την πλήρωση των κενών θέσεων των Υγειονομικών Αξιωματικών ο Αρχηγός της Ελληνικής Αστυνομίας εκδίδει προκήρυξη στην οποία ορίζονται: α)Ο αριθμός των προσλαμβανομένων κατά ειδικότητα. β)Τα απαιτούμενα προσόντα. γ)Τα απαιτούμενα δικαιολογητικά και ο χρόνος και τρόπος υποβολής τους. 4.ΑΑ.αα.3 Υγειονομική Υπηρεσία Ελληνικής Αστυνομίας   1027 δ)Κάθε άλλη αναγκαία λεπτομέρεια. 2.Η προκήρυξη αποστέλλεται στις Υπηρεσίες της Ελληνικής Αστυνομίας και στον Πανελλήνιο Ιατρικό Σύλλογο και δημοσιεύεται σε δύο ημερήσιες εφημερίδες των Αθηνών. Υποβολή και έλεγχος δικαιολογητικών- Υγειον/κή εξέταση Άρθρ.4.-Οι υποψήφιοι υποβάλλουν τα δικαιολογητικά του άρθρ. 2 στη Διεύθυνση Προσωπικού του Υπουργείου Δημόσιας Τάξης η οποία: 1.Ελέγχει τα δικαιολογητικά για την εμπρόθεσμη υποβολή τους, καθώς και για την ακρίβεια, την πληρότητα και τη σύνταξή τους σύμφωνα με τις σχετικές διαταγές και οδηγίες. Η έλλειψη έστω και ενός από τα αναφερόμενα στην προκήρυξη δικαιολογητικά συνεπάγεται την απόρριψη της αίτησης του υποψήφιου χωρίς να τηρηθεί η διαδικασία του επόμενου άρθρου. 2.Μεριμνά για την παραπομπή, με διαταγή του Αρχηγού, όλων των υποψηφίων στην ανώτατη υγειονομική επιτροπή για την εξέταση της σωματικής ικανότητας και καταλληλότητας αυτών από υγειονομικής πλευράς, σύμφωνα με τις διατάξεις του άρθρ. 55 περιπτ. β΄ του Π.Δ. 584/85. Διαδικασία εξέτασης, επιλογής και πρόσληψης Άρθρ.5.-1.Τα δικαιολογητικά και οι εκθέσεις υγειονομικής εξέτασης των υποψηφίων διαβιβάζονται στο συμβούλιο επιλογής που συγκροτείται με απόφαση του Αρχηγού και αποτελείται από τον προϊστάμενο Κλάδου Διοικητικής Υποστήριξης, ως πρόεδρο, δύο ανώτατους Αξιωματικούς γενικών καθηκόντων, το Δ/ντη της Διεύθυνσης Υγειονομικού και το Διευθυντή του Κεντρικού Ιατρείου Αθηνών, ως μέλη, με τους νόμιμους αναπληρωτές τους. Ως Γραμματέας ορίζεται κατώτερος αξιωματικός γενικών καθηκόντων. 2.Το Συμβούλιο αυτό: α)Εξετάζει τα προσόντα των υποψηφίων που ορίζονται στο άρθρ. 1, συνεκτιμά τα τυχόν επιπλέον προσόντα αυτών, όπως διδακτορικό και μεταπτυχιακό δίπλωμα, προϋπηρεσία σε νοσηλευτικά ιδρύματα, μελέτες, διατριβές ή άλλες ιατρικές εργασίες ή ανακοινώσεις και ύστερα από συνέντευξη των υποψηφίων προβαίνει στην αξιολόγηση αυτών. β)Συντάσσει και υποβάλλει στη Διεύθυνση Προσωπικού του Υπουργείου Δημόσιας Τάξης: (1).Πίνακα ικανών για πρόσληψη, κατά σειρά αξιολόγησης των προσόντων των υποψηφίων. (2).Πίνακα κατ’ αλφαβητική σειρά μη ικανών για πρόσληψη, λόγω έλλειψης τυπικών ή ουσιαστικών προσόντων για λόγους υγείας. 3.Ο Υπουργός Δημόσιας Τάξης: α)Κυρώνει τους πίνακες ικανών και μη ικανών για πρόσληψη, δικαιούμενος, με αιτιολογημένη πράξη του, να μεταβάλει τη σειρά αξιολόγησης του πίνακα ικανών. β)Διατάσσει την κοινοποίηση των πινάκων για ενημέρωση των ενδιαφερομένων. γ)Προκαλεί την έκδοση Π.Δ/τος πρόσληψης από τον πίνακα των ικανών, κατά σειρά αξιολόγησης, ισάριθμων προς τον αριθμό που καθορίσθηκε με την προκήρυξη. 4.Η πρόσληψη Υπαστυνόμου Α΄ Υγειονομικού που έγινε με βάση ψευδή ή ανακριβή δικαιολογητικά ανακαλείται με Π.Δ/γμα προκαλούμενο από τον Υπουργό Δημόσιας Τάξης. Η ανάκληση αυτή δεν υπόκειται σε χρονικό περιορισμό. 5.Ο πίνακας ικανών για πρόσληψη ισχύει για ένα έτος από την κύρωσή του. Οι θέσεις, που κενούνται κατά τη διάρκεια ισχύος του, πληρούνται, κατά σειρά αξιολόγησης, από τον πίνακα αυτό. 6.Τα δικαιολογητικά των υποψηφίων, που δεν προσλαμβάνονται για οποιοδήποτε λόγο, επιστρέφονται στους ενδιαφερομένους από τη Δ/νση Προσωπικού του Υπουργείου Δημόσιας Τάξης, εκτός αυτών που συντάχθηκαν από την Υπηρεσία. Ρύθμιση λεπτομερειών Άρθρ.6.-Λεπτομέρειες που προκύπτουν κατά την εφαρμογή του παρόντος δ/τος, ρυθμίζονται με διαταγή του Αρχηγού της Ελληνικής Αστυνομίας. Έναρξη ισχύος Άρθρ.7.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.   